b'\n_START_ARTICLE_\nWelcome to Sweden\n_START_PARAGRAPH_\nWelcome to Sweden er en svensk komedieserie udspillet p\xc3\xa5 engelsk og svensk som havde premiere p\xc3\xa5 TV4 21. marts 2014._NEWLINE_Serien er skabt af Greg Poehler og baseret p\xc3\xa5 hans eget liv. Manuskriptet er skrevet af Greg Poehler, Niclas Carlsson, og Josephine Bornebusch med Peter Arrhenius som redakt\xc3\xb8r. Serien er instrueret af Carl \xc3\x85strand._NEWLINE_I serien forelsker Greg Poehlers rollefigur, canadieren og revisoren Bruce sig i svenske Emma som spilles af Josephine Bornebusch. Bruce bestemmer sig for at flytte til Sverige med Emma efter at have boet sammen i USA. Lena Olin og Claes M\xc3\xa5nsson spiller rollerne som Emmas for\xc3\xa6ldre. G\xc3\xa6steskuespillere i serien er blandt andet Gene Simmons, Will Ferrell, Aubrey Plaza og Amy Poehler. Serien vil blive sendt i USA p\xc3\xa5 NBC.'